EkBass/fiwiki-20250220-pages-articles huggingface dataset:
Pattijoen Tempaus

Pattijoen Tempaus (PaTe) on vuonna 1946 perustettu urheiluseuraPattijoen Tempaus. Historiansa aikana lajeina ovat olleet muun muassa: yleisurheilu, paini, nyrkkeily, hiihto, naisvoimistelu, pöytätennis, jääkiekko, salibandy, jalkapallo ja kuntourheilu. Toiminta on supistunut vähitellen ja tällä hetkellä ainoana lajina on jalkapallo. Kaudella 2014 Pattijoen Tempaus pelasi Oulun V-divisioonassa. == Jalkapallo == Tempaus otti jalkapallon mukaan uudeksi lajiksi vasta 1980-luvulla, tätä aiemmin 1970-luvulla hallitsevina lajeina olleet yleisurheilu ja jääkiekko alkoivat jäämään taka-alalle. Pattijoen Tempaus pelasi kaudella 2014 Oulun Vitosessa. Vuonna 2007 joukkue onnistui nousemaan Neloseen ja säilyikin siellä vaihtelevilla sijoituksilla vuoteen 2010 asti. == Kotikenttä == PaTe pelaa kotiottelunsa Pattasten urheilupuiston nurmella. Kentän mitat ovat 65×90 metriä. Kentän laidalla on myös koti- ja vierasjoukkueella sekä tuomareille suihku- ja pukeutumistilat. == Lähteet == == Aiheesta muualla == *Seuran sivusto Luokka:Raahelaiset urheiluseurat Luokka:Pattijoki Luokka:Suomalaiset jalkapalloseurat Luokka:Vuonna 1946 perustetut urheiluseurat Luokka:Suomen Työväen Urheiluliiton jäsenseurat
Komsomolskojen piiri

thumb|200px|Komsomolskojen piiri Tšuvassian kartalla. Komsomolskojen piiri (, tšuvassiksi Комсомольски районě, Komsomolski raionĕ) on paikallinen itsehallintoalue Tšuvassian tasavallassa Venäjällä. Vuonna 1939 perustetun piirin pinta-ala on 630 neliökilometriä ja asukkaita on 27 500 henkeä (vuonna 2008). Piiri sijaitsee Tšuvassian kaakkoisosassa. Pohjoisessa se rajoittuu Kanašin piiriin, idässä Tatarstaniin ja Jaltšikin piiriin, etelässä Batyrevon piiriin ja lännessä Ibresin piiriin. Hallinnollinen keskus Komsomolskojen kylä. Piiriin kuuluu 12 maalaiskuntaa. Seutu kuuluu Tšuvassian tasankoon. Huomattavimmat joet ovat Kubnja ja Malaja Bula. Piirin halki kulkee aro- ja metsävyöhykkeen raja. Pinta-alasta 66 % on maatalousmaata ja 27 % metsää. Piirin kautta kulkee Tšeboksaryn ja Uljanovskin välinen A151-maantie. Piirikeskuksesta on 115 kilometriä matkaa tasavallan pääkaupunkiin. Väestöstä 69,2 % on tšuvasseja, 26,2 % tataareja ja 4,3 % venäläisiä. Tärkein elinkeino on maatalous, joka on keskittynyt viljan, perunan ja vihannesten viljelyyn, maidon ja lihan tuotantoon, hevosten kasvatukseen sekä mehiläistenhoitoon. Teollisuus on vähäistä. Piirissä on meijeri, elintarviketehdas Kooperator, kaapelitehdas, kaksi tiilitehdasta ym. Piirilehtenä ilmestyy venäjän-, tšuvassin- ja tataarinkielinen Kaçal jen. ==Aiheesta muualla== * Komsomolskojen piiri Tšuvassian tasavallan sivustolla Luokka:Tšuvassian piirit
Gregory Paul Johnson

Gregory Paul Johnson on yhdysvaltalainen Iowan yliopiston IT-alan asiantuntija, joka yhdessä muiden kanssa perusti vuonna 2002 Small House Society -nimisen järjestön, jota hän yhä johtaa. Järjestön tavoitteena on edistää pienempien omakotitalojen rakentamista. Hän itse asuu 10 m²:n talossa, jonka on suunnitellut arkkitehti Jay Shafer. Johnson on kirjoittanut kirjan Put Your Life on a Diet: Lessons Learned from Living in 140 Square Feet (ISBN 9781423603177). ==Lähteet== Luokka:Yhdysvaltalaiset järjestöjohtajat Luokka:Syntymävuosi puuttuu Luokka:Elävät henkilöt
Mirza Teletović

Mirza Teletović (s. 17. syyskuuta 1985 Mostar, Jugoslavia) on bosnialainen koripalloilija. == Ura == === Seurajoukkueet === Teletović aloitti koripallon jablanicalaisessa Turbinassa. Hänen lahjakkuutensa huomattiin pian ja hänet kutsuttiin 15-vuotiaana Bosnian juniorimaajoukkueeseen. Myöhemmin Teletović siirtyi KK Sloboda Tuzlaan, joka oli maan huippuseuroja. Kun Teletović oli 17 vuotta vanha, hänet siirrettiin KK Sloboda Tuzlan edustusjoukkueeseen. Hänen kehityksensä lähti kovaan kasvuun, jonka jälkeen hänet valittiin Bosnian parhaaksi juniorikoripalloilijaksi. Kaudella 2003–2004 Teletović teki seuran paidassa 26,4 pistettä ottelua kohden. Vuonna 2004 Teletović siirtyi Base Oostenden joukkueeseen, jossa hän voitti Belgian-mestaruuden kaudella 2005–2006. Saman kauden päätteeksi hän siirtyi Saski Baskonian riveihin Espanjan pääsarjaan. Kaudella 2007–2008 hän voitti Espanjan-mestaruuden ja hänet palkittiin samalla Nouseva tähti -palkinnolla. Vuonna 2009 Teletović solmi Saski Baskonian kanssa jatkosopimuksenvuoteen 2014 saakka. Samana vuonna hänet valittiin Copa del Reyn arvokkaimmaksi pelaajaksi. Kaudella 2009–2010 hän voitti toista kertaa Espanjan-mestaruuden. Kausi 2011–2012 oli tilastollisesti Teletovićin paras Euroliigassa, sillä hän teki 21,7 pistettä ottelua kohden. Heinäkuussa 2012, kuuden Espanjan liigassa pelatun kauden jälkeen, Teletović siirtyi NBA-seura Brooklyn Netsiin. Siirron mahdollistamiseksi hän oli ostanut aiemmin ulos sopimuksensa Saski Baskonian (Caja Laboral) kanssa. Heinäkuussa 2015 Teletović siirtyi Phoenix Sunsiin arviolta 5,5 miljoonan dollarin yksivuotisella sopimuksella.http://www.nba.com/2015/news/07/10/suns-teletovic-reach- deal.ap/http://www.nba.com/suns/press-release/suns-sign-teletovic-weems-price Seuraavana kesänä hän siirtyi Milwaukee Bucksiin, jossa hän pelasi kaksi kautta. Syyskuussa 2018 hän ilmoitti lopettavansa pelaajuransa. === Maajoukkue === Teletović oli ensimmäistä kertaa mukana maajoukkueessa vuonna 2003, jolloin joukkue pelasi Ruotsin EM-kilpailuissa. Lisäksi hän on ollut mukana vuosien 2005 sekä 2011 EM-kilpailuissa. Vuoden 2015 EM-kilpailut jäivät Teletovićilta väliin tämän tuoreen seuran Sunsin käskettyä bosnialaista varovaisuuteen tämän sairastaman veritulpan vuoksi.http://www.fibaeurope.com/season_2015.coid_krIcEQdzG8UgU3ZEmx4eM3.articleMode_on.htmlhttp://www.suomikoris.com/2015/07/27/bosnia- hertsegovinan-ykkostahti-ei-pelaa-em-kisoissa/ == Lähteet == == Aiheesta muualla == *Euroliigan pelaajaprofiili *ACB:n pelaajaprofiili *NBA:n pelaajaprofiili Luokka:Bosniahertsegovinalaiset koripalloilijat Luokka:Vuonna 1985 syntyneet Luokka:Elävät henkilöt
Kevin William Vann

Kevin William Vann (s. 10. toukokuuta 1951) on katolisen kirkon 30. toukokuuta 1981 vihitty yhdysvaltalainen pappi. Piispa hänestä tuli vuonna 2005, jolloin hän nousi Joseph Patrick Delaneyn seuraajaksi Fort Worthin hiippakunnan piispana Teksasissa. == Aiheesta muualla == * Catholic-hierarchy.org: Bishop Kevin William Vann Vann, Kevin William Vann, Kevin William Vann, Kevin William
Mia Wasikowska

Mia Wasikowska (s. 14. lokakuuta 1989 Canberra) on australialainen näyttelijä. Hän näytteli pää­osaa vuonna 2010 julkaistussa elo­kuvassa Liisa Ihme­maassa. Aiemmin hän on esiintynyt muun muassa elo­kuvassa Uhma ja televisio­sarjassa Terapiassa. == Varhainen elämä == Wasikowskalla on isosisko ja pikku­veli. Hänen äitinsä on puolalainen ja isä australialainen. Kahdeksan­vuotiaana Wasikowska muutti perheineen vuodeksi Puolan Szczeciniin äidin työn vuoksi. == Filmografia == === Elokuvat === Vuosi Nimi Rooli 2006 Suburban Mayhem Lilya 2007 September Amelia Hamilton 2007 Territory Sherry 2008 Uhma Chaya Dziencielsky 2009 That Evening Sun Pamela Choat 2009 Amelia Elinor Smith 2010 The Kids Are All Right Joni All­good 2010 Liisa Ihme­maassa Alice Kings­leigh 2011 Jane Eyre – Kotiopettajattaren romaani Jane Eyre 2011 Rest­less Annabel Cotton 2011 Albert Nobbs Helen Dawes 2012 Laittomat Bertha Minnix 2013 Stoker India Stoker 2013 Only Lovers Left Alive Ava 2013 Tracks Robyn Davidson 2013 The Double Hannah 2014 Maps to the Stars Agatha Weiss 2014 Madame Bovary Emma Bovary 2015 Crimson Peak Edith Cushing 2016 Liisan seikkailut peili­maailmassa Alice Kings­leigh 2017 HHhH Anna Novak 2018 Piercing Jackie 2018 Damsel Penelope 2019 Judy and Punch Judy 2019 Blac­kbird Anna 2020 The Devil All the Time Helen Hatton 2021 Bergman Island Amy === Lyhytelokuvat === Vuosi Nimi Rooli 2006 Eve Eve 2007 Lens Love Story tyttö 2007 Skin Emma 2007 Cosette Cosette 2008 I Love Sarah Jane Sarah Jane 2008 Summer Breaks Kara 2011 Touch of Evil kodin­rikkoja 2015 Oscar Wilde’s the Nightingale and the Rose sata­kieli === Televisio === Vuosi Nimi Rooli Jaksot 2004–2005 Ensiapuosasto Lily Watson ”Out on a Limb” (2004) ”Sins of the Mothers” (2005) 2008 Terapiassa Sophie 9: ”Week 1–9: Sophie” === Elokuvien ohjaajana ja käsikirjoittajana === * The Turning, ohjasi ja käsi­kirjoitti osan ”Long, Clear View” (2013) * Madly, ohjasi osan ”After­birth” (2016) === Videopelit === Alice Kings­leigh : * Alice in Wonder­land (2010) * Disney Infinity 3.0 (2015) == Aiheesta muualla == Luokka:Australialaiset näyttelijät Luokka:Vuonna 1989 syntyneet Luokka:Elävät henkilöt
CSS Virginia

CSS Virginia oli Etelävaltioiden käyttämä ironclad-taistelulaiva. Alus rakennettiin fregatti USS Merrimacin pohjalle. == USS Merrimack == Merrimack valmistui 20. helmikuuta 1856 Bostonin laivastontelakalta kapteeninaan G. J. Pendergast. Alus purjehti vuosina 1856-1857 Länsi-Intiassa ja Euroopassa. Alus oli lyhyen aikaa telakalla ennen siirtoaan lokakuussa 1857 Tyynenmeren laivueen lippulaivaksi, missä tehtävässä se purjehti Etelä- ja Keski-Amerikan Tyynenmeren puoleisella rannikolla marraskuuhun 1859. Alus palasi itärannikolle, missä se poistettiin palveluksesta 16. helmikuuta 1860 ja siirrettiin telakalle Norfolkiin. Vetäytyvät Unionin joukot polttivat 20. huhtikuuta 1861 Merrimackin vesirajaan ja upottivat sen estääkseen aluksen valtaamisen.Dictionary of American Naval Fighting Ships - CCS Virginia == CSS Virginia == Konfederaation joukot nostivat aluksen ja rakensivat sen uudelleen törmäyskeulalla varustetuksi ironclad-alukseksi () laivastoinsinööri luutnantti J. M. Brooken suunnitelmien mukaan. Kansi panssaroitiin 102 millimetrin rautapanssarilla ja kyljet 51 mm rautalevyillä, joiden takana oli vielä paksut kerrokset puuta. Jotta Virginia pystyisi taistelemaan muita ironcladeja vastaan sen keula rakennettiin siten, että sillä pystyisi törmäämällä upottamaan vihollislaivan. Aluksen aseistukseksi asennettiin kaksi seitsemän tuuman, ja kaksi kuuden tuuman rihlattua kanuunaa, sekä kuusi yhdeksän tuuman ja kaksi 12 naulan haupitsia. Alus saatiin valmiiksi 17. helmikuuta 1862, jolloin se nimettiin Virginiaksi. === Hampton Roads === Alus osallistui 8. maaliskuuta Hampton Roadsin taisteluun jo ennen valmistumistaan. Etelävaltiot yrittivät murtaa merisaarron, jota Pohjoisvaltiot pitivät yllä ylivoimaisen laivastonsa avulla. Virginia hyökkäsi törmäystaktiikkaa käyttäen USS Cumberlandiin, joka upposi rikkoen Virginian keulan tehden törmäystaktiikan käytön mahdottomaksi. USS Congress huomasi tapahtuman ja aloitti tulitaistelun Virginian kanssa, mikä johti Congressin vaurioitumiseen. Virginia oli myös vaurioitunut ja sen jo ennestään hidas nopeus oli hidastunut entisestään. Seuraavana päivänä USS Monitor hyökkäsi Virginian kimppuun. Monitor oli paljon nopeampi ja ketterämpi, mutta sen aseet eivät tehonneet Virginian panssariin. Monitor perääntyi ja Virginia pääsi ulos Pohjoisvaltioiden saarrosta. Pohjoisvaltiot saivat 10. toukokuuta 1862 Norfolkin haltuunsa ja Virginia menetti ainoan sataman, jonne se olisi voinut vielä mennä. Alus ei ollut myöskään avomerikelpoinen, joten se määrättiin räjäytettäväksi, jottei se joutuisi vihollisen käsiin. Aluksen tykit poistettiin ja vietiin maihin. Alus räjäytettiin 11. toukokuuta lähellä Craney saarta Virginian rannikolla. == Lähteet == Luokka:Yhdysvaltain laivaston sotalaivat Luokka:Atlantin hylyt
Häntälä

Häntälä voi tarkoittaa seuraavia: *Häntälä, kylä, kyläkeskus ja postinumeroalue Somerolla *Häntälä, kylä Halikossa Salossa *Häntälä, kylä Suomusjärvellä Salossa *Häntälän seisake, entinen rautatieliikennepaikka Halikon Häntälässä Salossa *Häntälän notkot, perinnebiotooppialue Häntälässä ja sen naapurikylissä Somerolla
Iowan yliopisto

Iowan yliopisto () on yhdysvaltalainen julkinen tutkimusyliopisto, jossa on kymmenen collegea. Perustutkinnon lisäksi yliopistossa voi suorittaa jatkotutkinnon ja ammatillisia oppiarvoja. Yliopisto on alkujaan ollut nimeltään Iowan valtionyliopisto (State University of Iowa), ja se on yhä yliopiston virallinen nimi. Se on perustettu vuonna 1847, jolloin se oli Iowan osavaltion ainoa korkeampaa opetusta antava oppilaitos. Yliopiston aiempi nimi on Iowan valtionyliopisto (State University of Iowa). Yliopistossa on noin 29 000 opiskelijaa. Kiinalainen ARWU-yliopistoranking sijoitti Iowan yliopiston tieteellisten näyttöjen perusteella maailman huippuyliopistojen vuoden 2021 listansa sijaluokkaan 201-300. ==Lähteet== == Aiheesta muualla == *Viralliset nettisivut Luokka:Iowan yliopistot ja korkeakoulut
Kiekuu

Kiekuu oli Yle Radio Suomessa esitettävä suora lähetys, joka kuultiin maanantaista perjantaihin klo 5.00–6.30. Ensimmäinen lähetys kuultiin 2. tammikuuta 2007. Aluksi ohjelmaa toimittivat vuorotellen Mikko Kekäläinen nimellä "Mikkokiekuu" ja Minna Hakala nimellä "Minnakiekuu". Maaliskuussa 2009 Minna Hakalan tilalle tuli Juha Blomberg. Heitä tuurasivat myös muut toimittajat, muun muassa Petri Rinne ja Maija Salminen. Ohjelmaan sisältyivät sähkeuutiset klo 5.00, 5.30 ja 6.00. Kello 5.30 on kyseessä Radio Suomen ainoa säännöllinen ja valtakunnallinen uutislähetys, joka alkaa puolelta. Kello 5.50 kuultiin Merisää. Kappaleiden välillä kuultiin musiikkijuontoja ja puheosuuksia, joihin sisältyi katsauksia aamun sanomalehtiin. Kuuntelijat saivat osallistua Kiekuuhun tekstiviestein, sähköpostein ja puhelimitse ottaen kantaa toimittajan ehdottamaan aiheeseen. Viikonloppuisin Kiekuun tilalla kuultiin ohjelma Ylen aamu. 2\. toukokuuta 2008 Mikko Kekäläinen järjesti ohjelmassa Hota-pulveri-arpajaiset. Muuan kuuntelija oli lainsäädäntöä paremmin tuntevana kannellut arpajaisista Lääkelaitokselle. Ohjelmajohto joutui laatimaan kirjallisen vastauksen Lääkelaitokselle. Tällaisia lääkearpajaisia ei saanut järjestää. Palkinto vaihdettiin ja arpajaisia varten saatu Hotapaketti jäi Kekäläisen kaapin päälle. Viimeinen Kiekuun lähetys kuultiin juhannusaattoaamuna 25. kesäkuuta 2010. == Lähteet == Luokka:Yle Radio Suomen ohjelmat
Krasnoarmeiskojen piiri

thumb|200px|Krasnoarmeiskojen piiri Tšuvassian kartalla. Krasnoarmeiskojen piiri (, tšuvassiksi Красноармейски районӗ, Krasnoarmeiski raionĕ) on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 456 neliökilometriä ja asukkaita on 16 600 henkeä (vuonna 2007). Piiri sijaitsee Tšuvassian pohjoisosassa. Pohjoisessa se rajoittuu Tšeboksaryn piiriin, koillisessa Tsivilskin piiriin, etelässä Kanašin ja Vurnaryn piireihin sekä lännessä Alikovon ja Morgaušin piireihin. Hallinnollinen keskus Krasnoarmeiskojen kylä. Piiriin kuuluu 9 maalaiskuntaa. Seutu kuuluu Tšuvassian tasankoon. Huomattavimmat joet ovat Bolšoi Tsivil sivujokineen sekä etelärajaa pitkin virtaava Sorma. Alueella sijaitsee Kjulhiri-järvi. Pinta-alasta 80 % on maatalousmaata ja 9 % metsää. Krasnoarmeiskojesta on maantieyhteys Tšeboksaryn ja Tsivilskiin. Piirin itäosan halki kulkee Tšeboksaryn ja Kanašin välinen rautatie. Väestöstä 98 % on tšuvasseja. Tärkein elinkeino on maatalous, joka on keskittynyt viljan, vihannesten, perunan ja humalan viljelyyn sekä maidon ja lihan tuotantoon ja mehiläistenhoitoon. Teollisuus on vähäistä. Piirissä on meijeri, leipomo, rehutehdas ym. Piirilehtenä ilmestyy tšuvassin- ja venäjänkielinen Jal purnăçĕ – Selskaja žizn. ==Aiheesta muualla== * Krasnoarmeiskojen piiri Tšuvassian tasavallan sivustolla Luokka:Tšuvassian piirit
Barclay James Harvest

Barclay James Harvest on vuonna 1966 perustettu brittiläinen yhtye, jonka musiikissa on vaikutteita muun muassa melodisesta rockista ja klassisesta musiikista. Yhtyeen jäseniä ovat John Lees, Les Holroyd ja Stuart ”Woolly” Wolstenholme. Yhtyeen rumpali Mel Pritchard kuoli vuonna 2004. Woolly Wolstenholme kuoli 13. joulukuuta 2010. Barclay James Harvestin yksi tunnetuimmista albumeista on vuonna 1971 julkaistu Once Again, jolla on muun muassa kappaleet ”Mocking Bird” ja ”She Said”. == Levytyksiä == === Albumit === * Barclay James Harvest (1969) * Once Again (1971) * and Other Short Stories (1971) * Baby James Harvest (1972) * Everyone Is Everybody Else (1974) * Barclay James Harvest Live (1974) * Time Honoured Ghosts (1975) * Octoberon (1976) * Barclay James Harvest XII (1978) * Eyes Of The Universe (1979) * Turn Of The Tide (1981) * Berlin - A Concert For The People (Live) (1982) * Ring Of Changes (1983) * Victims Of Circumstance (1984) * Face To Face (1987) * Glasnost (Live) (1988) * Welcome To The Show (1990) * Caught In The Light (1993) * River Of Dreams (1997) === Kokoelma-albumit === * Early Morning Onwards (1972) * The Best of Barclay James Harvest (1977) * The Best of Barclay James Harvest, Volume 2 (1979) * Mocking Bird – The Early Years (1980) * The Best of Barclay James Harvest, Volume 3 (1981) * The Compact Story of BJH (1985) * Another Arable Parable (1987) * Alone We Fly (1990) * The Harvest Years (1991) * The Best of Barclay James Harvest (1992) * Sorcerers and Keepers (1993) * Endless Dream (1996) * The Best of Barclay James Harvest (1997) * Mocking Bird (1997) * Master Series (1999) * The Collection (2000) * Mockingbird (2001) * Mocking Bird – The Best of Barclay James Harvest (2001) * All Is Safely Gathered In (2005) * Sea of Tranquility: The Polydor Years 1974–1997 (2009) * Taking Some Time On: The Parlophone-Harvest Years (1968–73) (2011) * Child of the Universe: The Essential Collection (2013) * Titles: The Best Of Barclay James Harvest (2013) * Evolution Years – The Best of Barclay James Harvest featuring the songs of Les Holroyd (2003) * That Was Then ... This Is Now (2010) == Lähteet == == Aiheesta muualla == * John Lee's Barclay James Harvest Luokka:Brittiläiset rockyhtyeet
Michael Kahn

Michael Kahn (s. 8. joulukuuta 1935 New York, Yhdysvallat) on yhdysvaltalainen elokuvaleikkaaja. Hän on voittanut parhaan leikkauksen Oscar-palkinnon kolmesti, elokuvista Pelastakaa sotamies Ryan, Schindlerin lista ja Kadonneen aarteen metsästäjät. Lisäksi hän on ollut ehdolla edellä mainittuun palkintoon viisi kertaa, elokuvista Kolmannen asteen yhteys, Vaarallinen suhde, Auringon valtakunta, München ja Lincoln. Kahn on leikannut lähes kaikki Steven Spielbergin elokuvat. ==Aiheesta muualla== * Luokka:Yhdysvaltalaiset elokuvaleikkaajat Luokka:Oscar-palkinnon saajat Luokka:Vuonna 1935 syntyneet Luokka:Elävät henkilöt
Anton Alfthan

Anton Edward Alfthan (20. huhtikuuta 1856 Viipuri – 3. toukokuuta 1933 Helsinki) oli suomalainen vuorineuvos, joka toimi Suomen Sokeri Oy:n johtajana vuosina 1919–1927. Viipurissa syntynyt ja lapsuutensa viettänyt Anton Alfthan opiskeli Helsingin yliopistossa kemiaa ja valmistui filosofian kandidaatiksi vuonna 1876 ja maisteriksi seuraavana vuonna. Tämän jälkeen hän työskenteli kemian- ja sokeritehtaiden palveluksessa Saksassa, Itävallassa ja Venäjällä, kunnes palasi vuonna 1882 Suomeen. Aluksi Alfthan oli työssä puutavara-alalla, mutta palasi sokerin pariin siirtyessään vuonna 1884 Töölön Sokeritehtaan teknilliseksi johtajaksi. Vuonna 1910 Alfthanista tuli Töölön Sokeritehtaan toimitusjohtaja Georg Gottfrid Federleyn tilalle. Kansalaissodan jälkeen suomalaiset sokeritehtaat (Töölö, Aura, Kotka, Vaasa, Pietarsaari ja Hietalahti) yhdistyivät ja 2. joulukuuta 1918 perustetun Suomen Sokeri Osakeyhtiön ensimmäiseksi johtajaksi valittiin Alfthan. Alfthan ryhtyi nykyaikaistamaan Suomen Sokeri Oy:n toimintaa ja menestyi toimissaan: vuosina 1920–1927 Suomen Sokeri Oy:n myynti lisääntyi 27 000 tonnista 37 000 tonniin. Alfthan siirtyi eläkkeelle vuonna 1927, vuorineuvoksen arvon hän sai vuonna 1919. Vuosina 1909–1918 Alfthan oli Helsingin kaupunginvaltuuston jäsen. == Lähteet == * Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Helsingin kaupunginvaltuutetut Luokka:Vuorineuvokset Luokka:Vuonna 1856 syntyneet Luokka:Vuonna 1933 kuolleet
Emmanuel Lubezki

Emmanuel Lubezki Morgenstern (s. 1964 México, Distrito Federal, Meksiko) on meksikolainen elokuvaaja. Lubezki on palkittu parhaan kuvauksen Oscarilla elokuvista Gravity (2013), Birdman (2014) ja The Revenant (2015), minkä lisäksi hän on ollut ehdolla samassa kategoriassa elokuvista Pikku prinsessa (1995), Päätön ratsumies (1999), The New World (2005), Ihmisen pojat (2006) ja The Tree of Life (2011). Hän on voittanut myös neljä Bafta-palkintoa elokuvien Ihmisen pojat, Gravity, Birdman ja The Revenant kuvauksesta. Lubezki on kuvannut useita meksikolaisen Alfonso Cuarónin ohjaamia elokuvia (Pikku prinsessa, Ja äitiäs kans, Ihmisen pojat, Gravity). == Filmografiaa == * Elonkorjuu (1992) * Suklaata iholla (1992) * 20 Bucks (1993) * Reality Bites (1994) * Rakkauden pilvitarha (1995) * Pikku prinsessa (1995) * Lainahöyhenissä (1996) * Saanko esitellä: Joe Black (1998) * Loistava tulevaisuus (1998) * Päätön ratsumies (1999) * Julmia totuuksia (2000) * Ali (2001) * Ja äitiäs kans (2001) * Katti (2003) * Lemony Snicketin surkeiden sattumusten sarja (2004) * Richard Nixonin salamurha (2004) * The New World (2005) * Ihmisen pojat (2006) * Burn After Reading (2008) * The Tree of Life (2011) * To the Wonder (2012) * Gravity (2013) * Birdman (2014) * Last Days in the Desert (2015) * Knight of Cups (2015) * The Revenant (2015) ==Palkinnot ja ehdokkuudet== Oscar-palkinto Oscar-palkinto Oscar-palkinto Oscar-palkinto Vuosi Elokuva Kategoria Voitto/Ehdokkuus 1995 Pikku prinsessa Paras kuvaus 1997 Päätön ratsumies Paras kuvaus 2006 Ihmisen pojat Paras kuvaus 2011 The Tree of Life Paras kuvaus 2013 Gravity Paras kuvaus 2014 Birdman Paras kuvaus 2015 The Revenant Paras kuvaus Bafta-palkinto Bafta-palkinto Bafta-palkinto Bafta-palkinto Vuosi Elokuva Kategoria Voitto/Ehdokkuus 2006 Ihmisen pojat Paras kuvaus 2013 Gravity Paras kuvaus 2014 Birdman Paras kuvaus 2015 The Revenant Paras kuvaus ==Lähteet== == Aiheesta muualla == * * Luokka:Meksikolaiset elokuvaajat Luokka:Oscar-palkinnon saajat Luokka:BAFTA- palkinnon saajat Luokka:Vuonna 1964 syntyneet Luokka:Elävät henkilöt
Jérôme Moïso

Jérôme Moïso (s. 15. kesäkuuta 1978 Pariisi) on ranskalainen koripalloilija. == Ura == Moïso pelasi yliopistokoripalloa Kalifornian yliopistossa, Kaliforniassa. Vuonna 2000 hänet varattiin NBA:han varausnumerolla 11. Tilastollisesti hänen paras NBA-kautensa oli kausi 2002–2003, jolloin hän teki 4,0 pistettä ottelua kohden. Moïso pelasi NBA:ssa aina vuoteen 2005 saakka, jolloin hän siirtyi italialaiseen Pallacanestro Virtus Romaan. Tämän jälkeen Moïso on edustanut muun muassa Fortitudo Bolognaa, Real Madridia, Joventut Badalonaa sekä Himkiä. Moïso on pelannut myös Ranskan maajoukkueessa. Hän edusti maataan vuosien 1997 ja 2003 EM-kilpailuissa. == Lähteet == ==Aiheesta muualla== *NBA:n pelaajaprofiili *Euroliigan pelaajaprofiili Luokka:Ranskalaiset koripalloilijat Luokka:Vuonna 1978 syntyneet Luokka:Elävät henkilöt
Nøtterøy

Nøtterøy on Norjan entinen kunta ja saari Vestfoldin läänissä. Nøtterøyn saaren lisäksi kuntaan kuuluivat Veierlandin ja Føynlandin saaret sekä 175 pienempää saarta. Pääosa väestöstä asuu Teien taajamassa ja loput Nøtterøyn saaren pohjoisosassa. Kunnan hallintokeskus oli Borgheimissa. Kunnan rajanaapureita olivat pohjoisessa Tønsberg, etelässä Tjøme, lännessä Stokke sekä Tønsbergfjorden- vuono. Idässä kunta rajoittui Oslonvuonoon. Tammikuussa 2013 tehdyn väestönlaskennan mukaan kunnassa oli 21 100 asukasta. thumb|left|Borgheim thumb|left|Teien tori. Teie on Tønsbergin esikaupunkialuetta omine liikekeskuksineen. Vuonna 2018 Nøtterøy liitettiin Tjømen kunnan kanssa uudeksi Færderin kunnaksi. == Media == Paikallislehti Øyene ilmestyy torstaisin. == Lähteet == ==Aiheesta muualla== Luokka:Norjan saaret Luokka:Norjan entiset kunnat Luokka:Færder
Terry Sanderson

Terry Sanderson (17. marraskuuta 1946 Maltby, South Yorkshire – 12. kesäkuuta 2022 Lontoo) oli brittiläinen aktivisti, toimittaja ja kirjailija. Hänet tunnettiin homojen oikeuksien puolestapuhujana ja sekularistina. Hän oli Gay Times -lehden pitkäaikainen kolumnisti. Häneltä ilmestyi myös useita kirjoja, kuten How to be a Happy Homosexual (1986) ja The Gay Man’s Kama Sutra (2003). Hänestä tuli National Secular Societyn johtaja vuonna 2006. == Lähteet == == Aiheesta muualla == * Guardian.co.uk – Terry Sandersonin kirjoituksia Luokka:Ateismiaktivistit Luokka:Brittiläiset kirjailijat Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1946 syntyneet Luokka:Vuonna 2022 kuolleet
Tjøme

Tjøme on entinen Norjan kunta ja sen samanniminen pääsaari Vestfoldin läänissä. Tjøme sijaitsee Oslonvuonon länsilaidalla ja rajoittuu vuonoon idässä ja etelässä. Lännessä on Tønsbergfjorden-vuono, jonka takana on Sandefjord. Pohjoisessa kunnan rajanaapurina oli Nøtterøy Vrengensundetin salmen takana. thumb|left|Tjømen kunnan taajamat ovat Tjøme ja Hvasser Tjømen saari on pitkulainen, 12 km pitkä ja pinta-alaltaan 24,5 km². Sen lisäksi kuntaan kuuluivat Brøtsøn ja Hvasserin saaret, joista on myös siltayhteys toisiinsa. Kolmen pääsaaren lisäksi kuntaan kuului 475 pienempää saarta ja luotoa, joilla ei ole ympärivuotista asutusta. Tammikuussa 2013 tehdyn väestönlaskennan mukaan kunnassa oli 4 865 asukasta. Vuonna 2018 Tjøme liitettiin Nøtterøyn kunnan kanssa uudeksi Færderin kunnaksi. == Lähteet == Luokka:Norjan saaret Luokka:Norjan entiset kunnat Luokka:Færder
Zombie Loan

Zombie-Loan () on manga, jonka ovat luoneet Peach-Pit, Banri Sendo ja Shibuko Ebara. Mangan pohjalta on myös valmistunut anime. Zombie-Loanissa on myös Shōjoai ja Shōnen’ai viittauksia. ==Juoni== Michiru Kita on hyvin erikoinen tyttö, sillä hänellä on kyky nähdä shinigamin (/shinikamin) silmillään tumma rengas pian kuolevien ihmisten kaulassa. Eräänä tavallisena alkaneena päivänä, Michirun luokkatoveri ottaa tältä "taidolta" Michirua suojaavat silmälasit pois hänenpäästään, ja Michiru näkee jotain mitä ei halunnut nähdä; Chika Akatsukin ja Shito Tachibanan, kahden hänen luokka-toverinsa kaulassa mustat renkaat. Michiru päättää estää heidän kuolemansa ja ryhtyy seuraamaan heitä. Mutta pojat ovatkin jo kuolleita, zombeja ja elävät "zombilainan" avulla. He metsästävät laittomia zombeja saadakseen rahaa lainansa maksamiseen. ==Päähenkilöt== ===Michiru Kita (紀多 みちる Kita Michiru)=== Michirulla on shinigamin silmät, joilla voi nähdä kuolevien ihmisten kauloissa tummiarenkaita. Hän voi elää normaalia elämää, jos pitää silmälasit nenällään. Chika ja Shito tahtovat käyttää Michiru taitoja jyväkseen zombien metsästyksessään. Ääninäyttelijänä toimii Houko Kuwashima. Luokka:2000-luvun anime ja manga Luokka:Shōnen Luokka:Animesarjat Luokka:Mangasarjat Luokka:Toiminta-anime ja -manga Luokka:Romanttinen anime ja manga Luokka:Komedia-anime ja -manga Luokka:Yaoi
Lardal

Lardal on entinen Norjan kunta Vestfoldin läänin sisämaassa. Se liitettiin Larvikin kuntaan vuonna 2018. Sen rajanaapureita olivat pohjoisessa Kongsberg ja Hof, idässä Re ja Andebu, etelässä Larvik ja lännessä Siljan. Kunnan hallinnollinen keskus oli Svarstadissa, joka oli myös kunnan ainut taajama. Tammikuussa 2013 tehdyn väestönlaskennan mukaan Lardalin kunnassa oli 2 435 asukasta. Kunnan alueen läpi virtaa pohjoisesta etelään Numedalslågen-joki, joka on tunnettu hyvänä lohijokena. Korkein kohta on Vindfjell Telemarkin rajalla, 622 metriä merenpinnasta. Kunnan läpi kulkevat tiet 32 ja 40. ==Vaakuna== Kunnan vaakunassa oli punaisella pohjalla kultainen huldra. == Lähteet == ==Aiheesta muualla== Luokka:Norjan entiset kunnat Luokka:Larvik
Fernando Ubiergo

Fernando Ubiergo (s. 8. helmikuuta 1955, Valparaísohttp://www.discogs.com/artist/Fernando+Ubiergo) on chileläinen muusikko ja laulaja-lauluntekijä. Ubiergo opiskeli sosiologiaa Universidad de Chilessä, kunnes sotilashallinto sulki sen vuonna 1973. Tämän jälkeen hän aloitti musiikkiuransa voittaen muun muassa Festival de la Primaveralla kappaleellaan "Un café para Platón". "El tiempo en las bastillas" valittiin parhaaksi Festival de Viñalla vuonna 1978. Ubiergon ensimmäinen albumi myi 150 000 kappaletta.http://festival2009.canal13.cl/2009/html/Eng/Competencia/2009/Jurados/369175.html == Aiheesta muualla == * Viralliset kotisivut == Lähteet == Luokka:Chileläiset laulajat Luokka:Chileläiset lauluntekijät Luokka:Vuonna 1955 syntyneet Luokka:Elävät henkilöt
Krasnyje Tšetain piiri

thumb|200px|Krasnyje Tšetain piiri Tšuvassian kartalla. Krasnyje Tšetain piiri (, tšuvassiksi Хĕрлĕ Чутай районӗ, Hĕrlĕ Tšutai raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 692 neliökilometriä ja asukkaita on 20 200 henkeä (vuonna 2008). Piiri sijaitsee Tšuvassian luoteisosassa. Pohjoisessa se rajoittuu Jadrinin, idässä Alikovon ja etelässä Šumerljan piireihin sekä lännessä Nižni Novgorodin alueen Pilnan piiriin. Hallinnollinen keskus on Krasnyje Tšetain kylä. Piiriin kuuluu 10 maalaiskuntaa. Seutu kuuluu Tšuvassian tasankoon. Länsirajalla virtaa Surajoki ja sen muodostama tekojärvi. Pinta-alasta lähes puolet on maatalousmaata. Metsää on 34 %. Piirin eteläosan kautta kulkee Moskovan ja Kazanin välinen rautatie. Krasnyje Tšetaista on maantieyhteys Jadriniin ja Šumerljaan sekä edelleen Tšeboksaryyn. Väestöstä 97 % on tšuvasseja. Tärkein elinkeino on maatalous, joka on keskittynyt maidon ja lihan tuotantoon sekä viljan, perunan ja rehukasvien viljelyyn. Seudulla on elintarvike-, puunjalostus-, konepaja- ja rakennustarviketeollisuutta. Piirilehtenä ilmestyy tšuvassin- ja venäjänkielinen Pirĕn purnăç – Naša žizn. ==Aiheesta muualla== * Krasnyje Tšetain piiri Tšuvassian tasavallan sivustolla Luokka:Tšuvassian piirit
Adam Laakkonen

Adam Laakkonen (15. tammikuuta 1883 Leppävirta – 1. kesäkuuta 1926 Ylitornio) oli suomalainen poliitikko, joka toimi SDP:n kansanedustajana vuosina 1914–1918. Sisällissodan jälkeen Laakkonen eli pakolaisena Ruotsissa, josta käsin hän organisoi laittoman SKP:n toimintaa Pohjois-Suomessa. == Elämä == Leppävirran Sorsakoskella syntyneen Laakkosen vanhemmat olivat sahatyömies Adam Heikki Laakkonen ja Ulla Pöllänen. Kansakoulun jälkeen hän työskenteli 13-vuotiaasta lähtien muun muassa tehdastöissä ja rakennuksilla, kunnes aloitti vuonna 1906 SDP:n Oulun läänin pohjoisen vaalipiirin piirisihteerinä Kemissä. Laakkonen toimi myös Kemin työväenyhdistyksen puheenjohtajana vuosina 1909–1914. Kansanedustajaksi hänet valittiin vuoden 1913 eduskuntavaaleissa. Sisällissodan käynnistyttyä Laakkonen nimitettiin SDP:n puolueneuvoston sekä Vallankumouksellisen ylioikeuden jäseneksi. Lisäksi Laakkonen valittiin Työväen pääneuvostoon, mutta hän ei osallistunut sen toimintaan.Rinta-Tassi 1986. s. 558. Maaliskuun lopussa kansanvaltuuskunta lähetti Laakkosen ja Juho Komun edustajikseen Neuvosto-Venäjän kanssa Petsamossa suoritettavaan rajankäyntiin.Rinta-Tassi 1986. s. 431. Lokakuussa 1918 Laakkonen matkusti Pietarista Tukholmaan ja haki Ruotsista poliittista turvapaikkaa. Vielä samana syksynä SKP:n Tukholman toimisto lähetti Laakkosen, Vilho Antikaisen ja Väinö Takalan Pohjois-Ruotsiin tehtävänään organisoida puolueen maanalaista toimintaa Kemin ja Tornion seuduilla. Laakkonen perusti Luulajaan etapin, josta käsin hoidettiin yhteyksiä Lapin ja Vuoreijan kautta Murmanskiin. Hän työskenteli myös Luulajassa ilmestyneen Revontulet-sanomalehden toimittajana. Aleksi Tuorilan tultua Laakkosen tilalle hän ryhtyi hoitamaan Haaparannalla toiminutta etappia muun muassa välittämällä suomalaisille kommunisteille rahoitusta sekä kiellettyjä painotuotteita. Laakkonen kuoli sydänkohtaukseen kotonaan Ruotsin Ylitorniolla kesäkuussa 1926. == Perhe == Laakkosen puoliso oli Hanna Alviina Törmänen, jonka kanssa hän avioitui vuonna 1908. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Oulun läänin pohjoinen vaalipiiri Luokka:Työväen pääneuvoston jäsenet Luokka:Vuonna 1883 syntyneet Luokka:Vuonna 1926 kuolleet
David N’Gog

David N'Gog (s. 1. huhtikuuta 1989, Gennevilliers, Ranska) on ranskalainen jalkapalloilija, pelipaikaltaan hyökkääjä. Hän edustaa Englannin valioliigassa pelaavaa Bolton Wanderersia. ==Ura== N'Gog aloitti uransa Paris St Germainin (PSG) juniorijoukkueissa. Tämän jälkeen hän allekirjoitti ensimmäisen ammattilaissopimuksen kesäkuussa 2006 17-vuotiaana. Hän menestyi Ranskan nuorisomaajoukkueissa, vaikka Paris Saint-Germanissa hän ei tehnyt kuin yhden maalin 18 ottelussa. N'Gog teki esimerkiksi kaksi maalia Englannin alle 19-vuotiaiden maajoukkuetta vastaan vuonna 2007. Seurajoukkuetasolla hän sai maistaa menestystä ensimmäisen kerran PSG:ssä, kun joukkue voitti Ranskan liigacupin 2008. N'Gog oli finaalissa vaihtomiehenä. N'Gog teki heinäkuussa 2008 Liverpoolin kanssa neljän vuoden sopimuksen, jonka arvo oli 1,5 miljoonaa puntaa. Liverpoolin valmentaja Rafael Benítez sanoi, että "he etsivät N'Gogin tapaisia hyviä pelaajia, jotka ovat kuitenkin myös halpoja". N'Gog pelasi ensimmäisen ottelunsa Liverpoolin paidassa ystävyysottelussa Villarrealia vastaan heinäkuussa 2009 ja teki ensimmäisen maalinsa heti seuraavassa ottelussa Glasgow Rangersia vastaan ystävyysottelussa. Hän teki debyyttinsä Englannin valioliigassa Aston Villaa vastaan tultuaan vaihdosta kentälle. Hän teki ensimmäisen maalinsa virallisessa ottelussa voitto-ottelussa PSV Eindhovenia vastaan Mestarien liigassa. N'Gog teki ensimmäisen liigamaalinsa maaliskuussa 2009 Sunderlandia vastaan 2–0-voitossa. Kaudella 2009–2010 N'Gog teki tärkeässä liigapelissä Manchester Unitedia vastaan 2–0 maalin. N'Gog teki kaudella kokonaisuudessaan kahdeksan maalia, joista kuusi syntyi Valioliigassa. Liverpool epäonnistui Valioliigassa ja sarjasijoitus oli lopulta seitsemäs N'Gogin hyvistä otteista huolimatta. Kauden 2010–2011 avauspelissä Arsenalia vastaan N'Gog teki Liverpoolin kauden avausmaalin, mutta joukkue taipui tasapeliin. === Bolton Wanderers === 31\. elokuuta 2011 hän siirtyi samassa sarjassa pelaavaan Bolton Wanderersiin.David N'Gog to Bolton (£4m) Bolton Wanderers Viitattu 3.9.2011 ==Maajoukkueura== N'Gog on edustanut Ranskan nuorisomaajoukkueita. Hän pelasi alle 21-vuotiaiden maajoukkueessa 21 ottelua, joissa syntyi kolme maalia. ==Muu elämä== Hänellä on myös Ranskan maajoukkuetta ja tällä hetkellä Lyonia edustavat serkut Jean- Alain Boumsong sekä Yannick Boumsong. ==Saavutukset== * Ranskan liigacupin voitto 2008 (Paris Saint-Germain) ==Lähteet== Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Stokke

Stokke on Norjan kunta ja sen samanniminen keskustaajama Vestfoldin läänissä. Rajanaapureita ovat lännessä Andebu, pohjoisessa Re, idässä Tønsberg ja Nøtterøy ja etelässä Sandefjord. Keskustaajaman lisäksi kunnan taajamia ovat Fossnes, Storevar, Melsomvik ja Vear. Vestfoldbanen menee kunnan läpi ja siellä sijaitsee Stokken asema. thumb|left|Brunstadin kurssikeskus Tønsbergfjordenin rannalla Kunta perustettiin 1. tammikuuta 1838. Saaret Håøya ja Veierland kuuluivat aiemmin Stokkeen,mutta ne yhdistettiin| Nøtterøyhyn, ensimmäinen vuonna 1901 ja jälkimmäinen 1964. Tammikuussa 2013 tehdyn väestönlaskennan mukaan Stokken kunnassa oli 11 398 asukasta. == Lähteet == ==Aiheesta muualla== *
Onni Niskanen

Onni Herman Niskanen (31. elokuuta 1910 Helsinki – 20. maaliskuuta 1984 Solna) oli ruotsinsuomalainen urheiluvalmentaja, joka vaikutti Etiopiassa 1940-luvun lopulta lähtien. Niskanen tunnetaan olympiavoittaja Abebe Bikilan valmentajana. Niskanen toimi 1950- ja 1960-luvulla Etiopian Punaisen Ristin pääsihteerinä. Lisäksi hän oli perustamassa Etiopian partioliikettä ja ohjaamassa urheilua mm. paikallisessa kadettikoulussa ja eräissä muissakin oppilaitoksissa Addis Abebassa. Myöhemmin Niskanen oli Etiopian ensimmäisen jalkapallojoukkueen valmentaja. == Lähteet == Luokka:Ruotsalaiset yleisurheiluvalmentajat Luokka:Vuonna 1910 syntyneet Luokka:Vuonna 1984 kuolleet Luokka:Ruotsinsuomalaiset henkilöt
M. V. Lassila

Matti Villiam Lassila (vuoteen 1906 Löijä, 1. syyskuuta 1865 Veteli – 13. marraskuuta 1930 Keuruu) oli suomalainen kansakoulunopettaja ja poliitikko, joka toimi SDP:n kansanedustajana vuosina 1920–1922. == Elämä == Vetelin Löijän kylässä syntyneen M. V. Lassilan vanhemmat olivat maanviljelijä Matti Löija (1839-1923) ja Sanna Liisa Nybacka (1847-1918). Valmistuttuaan Jyväskylän seminaarista 1888 hän työskenteli opettajana Petäjäveden kirkonkylän kansakoulussa. Aikaisemmin nuorisoseuraliikkeessä vaikuttanut Lassila liittyi vuosisadan alussa sosialidemokraattiseen puolueeseen. Hän osallistui muun muassa Oulun puoluekokoukseen ja oli perustamassa Petäjäveden työväenyhdistystä sekä Jyväskylässä ilmestynyttä Sorretun Voimaa. Lassila oli pitkään Petäjäveden kuntakokouksen jäsen ja toimi sen puheenjohtajana 1903-1907. Sisällissodan aikana Lassila oli valkoisten vankina Seinäjoen ja Kuopion vankileireillä. Lassila pakotettiin eroamaan kansakoulunopettajan virastaan, jonka jälkeen hän asettui palstatilalliseksi Keuruuseen. Lassila oli Keuruun kunnanvaltuuston jäsen 1918-1924. Vuonna 1920 hän nousi varasijalta eduskuntaan Penna Paunun kuoltua, mutta putosi seuraavissa vaaleissa. Lassila kuoli kotonaan Rantakiven tilalla 65-vuotiaana. Hänet on haudattu Keuruun hautausmaalle. == Perhe == M. V. Lassilan ensimmäinen puoliso oli Agnes Alkaida Väätänen (1871-1891), jonka kanssa hän avioitui vuonna 1888. Pariskunnalle syntyi kolme lasta. Ensimmäisen puolisonsa kuoltua Lassila avioitui 1892 Olga Murtolan (s. 1873) kanssa. Heillä oli yksi lapsi. == Lähteet == == Aiheesta muualla == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Keuruun kaupunginvaltuutetut Luokka:Suomalaiset opettajat Luokka:Suomen sisällissodan punaiset Luokka:Vaasan läänin itäinen vaalipiiri Luokka:Vuonna 1865 syntyneet Luokka:Vuonna 1930 kuolleet
Jayde Nicole

Jayde Nicole (s. 19. helmikuuta 1986 Scarborough, Ontario) on kanadalainen valokuvamalli ja Playboy-tyttö. Nicole oli Playboyn tammikuun 2007 Playmate of the Month, ja myöhemmin hänestä kruunattiin Playmate of the Year 2008. Hän oli ensimmäinen kanadalainen kyseisen tittelin voittanut henkilö sitten vuoden 1982, jolloin Shannon Tweed valittiin voittajaksi. ==Lähteet== *Port Perry woman Playmate of the Year, TheStar.com, julkaistu 9. toukokuuta 2008, viitattu 12.4.2009 ==Aiheesta muualla== *Virallinen kotisivu *Jayde Nicole Playboy.com:issa *Jayde Nicole MySpace.com:issa Luokka:Yhdysvaltalaiset mallit Luokka:Playboyn Playmatet Luokka:Vuonna 1986 syntyneet Luokka:Elävät henkilöt
M. E. Lehtinen

Moses Evert Lehtinen (synt. Seppälä, 4. syyskuuta 1878 Loimaan pitäjä – 19. elokuuta 1966 Turku) oli suomalainen poliitikko, joka toimi SDP:n kansanedustajana vuosina 1919–1922. == Elämä == Loimaan pitäjän Kuttilan kylän Seppälän torpassa syntyneen M. E. Lehtisen vanhemmat olivat kyläseppä Topias Seppälä (1835-1909) ja Maija Stiina Maijantytär (1842-1902). Lehtinen oli maataloustöissä muun muassa Perttulassa vuoteen 1897, jolloin hän muutti Turkuun puusepänoppiin. Vuonna 1911 Lehtinen siirtyi Sosialisti-lehden ilmoitusmyyjäksi ja taloudenhoitajaksi. Lehtinen palasi jälleen puusepäksi 1921 ja perusti myöhemmin oman liikkeen, jota hän pyöritti vuoteen 1954 saakka. Lehtinen oli aikakautensa tunnetuimpia työväenliikkeen vaikuttajia Turun seudulla. Hän liittyi Turun työväenyhdistyksen ja sosialidemokraattisen puolueen jäseneksi vuonna 1900. Lehtinen oli muun muassa Turun puuseppien ammattiosaston puheenjohtaja ja kuului vuosikymmenten ajan Varsinais-Suomen sosialidemokraattisen piiritoimikuntaan. Merkittävimmän työnsä Lehtinen teki Sosialistin taustavoimana. Hän oli lehden johtokunnan jäsen vuodesta 1907 ja toimi sen puheenjohtajana sisällissotaan saakka. Lehtinen ei osallistunut punaisten toimintaan, mutta valkoisten vallattua Turun hänet vangittiin silti muutamaksi päiväksi komendantti Edgar Grönblomin käskystä. Sodan jälkeen Lehtinen huolehti Sosialistin omaisuudesta ja oli syksyllä 1918 perustamassa uutta lehtiyhtiötä lakkautetun osuuskunnan tilalle. Lehtinen valittiin kansanedustajaksi vuonna 1919, mutta ei onnistunut myöhemmin uusimaan paikkaansa. Nummenmäessä asunut Lehtinen oli Kaarinan kunnanvaluuston jäsen vuodesta 1924 lähtien ja toimi pitkään sen puheenjohtajana. Hän oli myös Nummenmäen sosialidemokraattisen työväenyhdistyksen perustajajäsen ja puheenjohtaja. Turun kaupunginvaltuuston jäsen Lehtinen oli 1919-1920 ja jälleen vuodesta 1939, jolloin Nummenmäki liitettiin Turkuun. M. E. Lehtinen kuoli 87-vuotiaana elokuussa 1966. Hänet on haudattu Turun hautausmaahan. == Perhe == M. A. Lehtisen puoliso oli turkulainen Lydia Amanda Lindblom (1878-1978), jonka kanssa hän avioitui vuonna 1903. Perheessä oli kolme lasta. == Lähteet == == Aiheesta muualla == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kaarinan kaupunginvaltuutetut Luokka:Turun kaupunginvaltuutetut Luokka:Varsinais-Suomen vaalipiiri Luokka:Vuonna 1878 syntyneet Luokka:Vuonna 1966 kuolleet
Mariinski Posadin piiri

thumb|200px|Mariinski Posadin piiri Tšuvassian kartalla. Mariinski Posadin piiri (, tšuvassiksi Сĕнтĕрвăрри районӗ, Sĕntĕrvărri raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 686 neliökilometriä ja asukkaita on 26 300 henkeä (vuonna 2007). Piiri sijaitsee Tšuvassian koillisosassa. Pohjoisessa ja idässä se rajoittuu Mari Elin tasavaltaan, etelässä Kozlovkan piirin ja lännessä Tsivilskin sekä Tšeboksaryn piireihin. Hallinnollinen keskus on Mariinski Posadin kaupunki. Sen lisäksi piiriin kuuluu 11 maalaiskuntaa. Seutu kuuluu Tšuvassian tasankoon. Lounaispuolitse virtaa Volga, johon laskee sen sivujoki Tsivil. Pinta-alasta yli puolet on maatalousmaata ja 28 % metsää. Pääasiallinen puulaji on tammi. Mariinski Posadista on maantieyhteys Tšeboksaryyn, Tsivilskiin ja Volgan yli Marin pääkaupunkiin Joškar-Olaan. Tšeboksaryyn on matkaa 55 kilometriä. Piirikeskuksessa on henkilö- ja tavaraliikennettä hoitava laivalaituri. Väestöstä 79 % on tšuvasseja ja 19 % venäläisiä. Valtaosa teollisuuslaitoksista sijaitsee piirikeskuksessa. Kaupungissa valmistetaan alkoholijuomia, metallituotteita ja elintarvikkeita. Maatalous on keskittynyt maidon ja lihan tuotantoon sekä viljan, perunan, rehukasvien ja humalan viljelyyn. Seutu on Tšuvassian suosituimpia matkailukohteita. Mariinski Posadissa toimii metsänhoito-oppilaitos. Piirilehtenä ilmestyy tšuvassin- ja venäjänkielinen Pirĕn sămah – Naše slovo. ==Aiheesta muualla== * Mariinski Posadin piiri Tšuvassian tasavallan sivustolla Luokka:Tšuvassian piirit
Element Skateboards

Element Skateboards (alun perin Underworld Element Skateboards) on yhdysvaltalainen rullalautavalmistaja ja lainelautailuvaatteiden jälleenmyyjä, joka on perustettu Irvinessä Kaliforniassa vuonna 1992. Yrityksen sponsoroimia rullalautailijoita ovat Ray Barbee, Vanessa Torres, Nyjah Huston, Bam Margera, Mike Vallely ja Lincoln Ueda. ==Lähteet== ==Aiheesta muualla== * Yrityksen virallinen verkkosivusto Luokka:Yhdysvaltalaiset yritykset
Raja Casablanca

Raja Casablanca () on marokkolainen urheiluseura, joka tunnetaan paremmin jalkapalloseurana. Seura perustettiin vuonna 1949. Jalkapalloilussa joukkueen menestys vuodet sijoittuvat 1990-luvulle, jolloin Raja voitti maansa mestaruuden neljä kertaa peräkkäin, sekä kahdesti Afrikan Mestarien liigan. Yhteensä joukkue on voittanut kahdeksan Marokon-mestaruutta ja kolmesti Afrikan Mestarien liigan. Samasta kaupungista on myös paikalliskilpailija Wydad Casablanca, joka on ollut kaupungin menestyneempi seura. Raja Casablanca eteni vuoden 2013 Seurajoukkueiden MM-kilpailuissa loppuotteluun, jossa se hävisi mestaruuden Bayern Münchenille. ==Saavutukset== ===Kotimaan saavutukset=== * Marokon-mestaruus (12): 1988, 1996, 1997, 1998, 1999, 2000, 2001, 2004, 2009, 2011, 2013, 2020 * Marokon cup (7): 1974, 1977, 1982, 1996, 2002, 2005, 2012 ===Kansainväliset saavutukset=== * Afrikan Mestarien liiga (3): 1989, 1997, 1999 * CAF Super Cup: 2000 **Hopeaa: 1998 * Afro-Asian Club Championship: 1999 * CAF Cup: 2003 * Arabian Mestarien liiga: 2006 * Arabian kesäcup: 2007 * Seurajoukkueiden MM-kisat **Hopeaa: 2013 ==Päävalmentajat== Kausi Valmentaja 1987–1988 Fernando Cabrita 1988–1990 Rabah Saâdane 1990–1991 Fernando Cabrita 1992–1994 Mohamed Fakhir 1994–1996 Guennadi Rogov 1996–1997 Allexandre Moldovan 1997–1998 Vahid Halilhodžić 1998–2000 Oscar Fulloné 2000–2001 Fathi Jamal 2001–2002 Silvester Takač (2001) Allexandre Moldovan (2002) 2002–2003 Walter Meeuws 2003–2004 Henri Michel (2003–2004) Acácio Casimiro (2004) 2004–2005 Alain Fiard (2004) Henri Stambouli (2004–2005) 2005–2006 Alexandru Moldovan (2005) Oscar Fulloné (2005–2006) 2006–2007 Paco Fortes 2007–2008 Jean-Yves Chay 2008–2009 Jamal Sellami (2008) José Romão (2008–2009) 2009–2010 Carlos Mozer (2009) José Romão (2009–2010) 2010–2011 Henri Michel (6/2010–10/2010) Mohamed Fakhir (10/2010–7/2011) 2011–2012 Ilie Balaci (9/2011) Bertrand Marchand (9/2011–) ==Entisiä pelaajia== * Abdelmajid Dolmy (1970–1987) * Mustapha el-Haddaoui (1979–1985) * Nasser Drid (1988–1989) * Salaheddine Bassir (1990–1995, 2003–2004) * Khalil Azmi (1992–1994) * Youssef Rossi (1994–1997, 2003–2005) * Tilal el-Karkouri (1995–1999) * Youssef Safri (1998–2001) * Yssouf Koné (2002–2003) * Modibo Maiga (2004–2007) ==Aiheesta muualla== *Virallinen kotisivu Luokka:Casablanca Luokka:Marokkolaiset jalkapalloseurat Luokka:Vuonna 1949 perustetut urheiluseurat
Marshall Wayne

Marshall Wayne (25. toukokuuta 1912 - 16\. kesäkuuta 1999) oli yhdysvaltalainen uimahyppääjä ja olympiavoittaja. Wayne voitti olympiakultaa Berliinin olympialaisissa 1936 10 metrin kerroshypyissä pistein 113,58 Yhdysvaltain ottaessa lajin kaksoisvoiton. Wayne voitti Berliinissä myös 3 metrin ponnahduslaudalta hopeaa pistein 159,56. Tässä lajissa yhdysvaltalaiset ottivat kolmoisvoiton. ==Lähteet== *Marshall Wayne sports-reference.com Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1912 syntyneet Luokka:Vuonna 1999 kuolleet
Element

Element on avoimen lähdekoodin pikaviestinasiakasohjelma, joka noudattaa Matrix-protokollaa. Element tukee muun muassa päästä päähän -salausta, ryhmiä, kanavia ja tiedostojen jakamista käyttäjien kesken. Siitä on saatavana Web-, tietokone- sekä mobiilisovellukset. == Historia == Vector julkaistiin beetaversiona vuonna 2016. Sovellus nimettiin uudelleen Riotiksi saman vuoden syyskuussa. Heinäkuussa 2020 nimi vaihdettiin Elementiksi. == Katso myös == * Fractal == Lähteet == == Aiheesta muualla == * Verkkosivusto * Elementin Git- arkistot New Vectorin Gitissä Luokka:Pikaviestintäohjelmat
A Marcha

A Marcha on brasilialainen, vuonna 1972 valmistunut elokuva. Elokuvassa näyttelee jalkapalloilija Pelé. == Aiheesta muualla == * Luokka:Brasilialaiset elokuvat Luokka:Vuoden 1972 elokuvat
Os Trombadinhas

Os Trombadinhas on vuonna 1979 valmistunut brasilialainen elokuva. Elokuva kertoo hylätyistä lapsista. Elokuvan on käsikirjoittanut jalkapalloilija Pelé, ja hän esiintyy elokuvassa itsekin. ==Lähteet== Luokka:Brasilialaiset elokuvat Luokka:Draamaelokuvat Luokka:Vuoden 1979 elokuvat
Mica

Mica tai Mica-kiille on ryhmä silikaattimineraaleihin lukeutuvia kiillemateriaaleja, joita käytetään sähköisenä eristeenä kuumissa käyttökohteissa, kuten sähkömoottoreissa, vastuksissa (esimerkiksi leivänpaahtimen vastuksen kiinnityslevy), kuumina käytettävien elektronisten laitteiden piirilevymateriaalina sekä kondensaattoreissa.Aalto-yliopiston elektroniikan peruskurssi Riippuen mistä kiilteestä mica-eristemateriaali on valmistettu se on joko vihreää tai punaruskeaa. Sana "mica" on arveltu olevan peräisin latinan sanasta micare tarkoittaen kiiltämistä. Mica-eristeitä valmistetaan useista kiilteistä, esimerkiksi muskoviitista. Mica-kiilteestä valmistettua sähköeristettä myydään nauhana ja paperimaisina tai paksumpina puristettuina levyinä, joissa kiillepalaset on puristettu ja liimattu yhteen. Käämin eriste valmistetaan siten, että aluksi johtimen ympärille kääritään mica-nauhaa. Sitten nauha liimataan kastamalla käämi hartsiin, jonka jälkeen hartsi kovetetaan lämmöllä. Näin valmistetaan ohuita, lämmönkestäviä eristyksiä esimerkiksi sähkökoneisiin. Ennen synteettisiä hartseja lakkana käytettiin sellakkaa. == Lähteet == Luokka:Silikaattimineraalit Luokka:Sähkötekniikka Luokka:Materiaalitekniikka he:נציץ sk:Skupina sľudy
Nam Ik-kyung

Nam Ik-kyung (, s. 26. tammikuuta 1983) on entinen eteläkorealainen jalkapalloilija. Hän oli pelipaikaltaan hyökkääjä. Nam edusti JJK Jyväskylää kaudella 2009 Veikkausliigassa. Ennen siirtymistään Jyväskylään hän pelasi kotimaansa K-Leaguessa Pohang Steelersin ja Gwangju Sangmun joukkueissa. Hän oli JJK:n paras maalintekijä kahdeksalla liigamaalilla ja kahdella Suomen Cupin otteluissa tekemällään maalilla. Maaliskuussa 2010 Nam siirtyi Valkeakosken Hakan joukkueeseen. ==Lähteet== Luokka:Eteläkorealaiset jalkapalloilijat Luokka:Vuonna 1983 syntyneet Luokka:Elävät henkilöt